Ei jõudnud seda lugu veel lõpuni kirjutada, kui nägin AK uudistest mudamülkaid Saaremaa metsades. Seda võiski ette aimata, sest kõige rohkem vabade riigimaade pakkumisi tuli just Saaremaalt. Selge oli ka see, et kohalikel pole ostjatena erilist võimalust metsafirmadega konkureerida. Ja kui metsafirma midagi ostab, siis ta ka kohe raiub, sest kulutused peab kiiresti ja kasumlikult tagasi teenima. Kui raiutakse, tuleb  materjal tee äärde välja vedada ja müügiks saata, hoolimata ilmast, porimülgastest või teedele jäävatest rööbastest.